*Anexa la OMT nr……din ………*

**REZOLUȚIA MSC.436(99)**

**(adoptată la 24 mai 2018)**

**AMENDAMENTE LA CONVENȚIA INTERNAȚIONALĂ DIN 1974 PENTRU OCROTIREA VIEȚII OMENEȘTI PE MARE**

COMITETUL DE SIGURANŢĂ MARITIMĂ,

AMINTIND articolul 28(b) al Convenției privind crearea Organizației Maritime Internaționale referitor la funcțiile comitetului,

AMINTIND, DE ASEMENEA, articolul VIII(b) din Convenția internațională din 1974 pentru ocrotirea vieții omenești pe mare („Convenția”), referitor la procedura de amendare aplicabilă anexei la Convenție, altele decât dispozițiile prevăzute în capitolul I,

AMINTIND ÎN CONTINUARE rezoluția MSC.421(98), prin care a adoptat, printre altele, amendamente la regulile II-1/1 și II-1/8-1 ale Convenției,

LUÂND ÎN CONSIDERARE, în cadrul celei de-a nouăzeci și noua sesiune a sa, amendamentele la Convenție propuse și difuzate în conformitate cu articolul VIII(b)(i) din Convenție,

1. ADOPTĂ, în conformitate cu articolul VIII(b)(iv) din Convenție, amendamentele la Convenție al căror text este prevăzut în anexa la prezenta rezoluție;
2. DECIDE că amendamentele la regulile II-1/1 și II-1/8-1 din Convenție, așa cum au fost adoptate prin rezoluția MSC.421(98), trebuie înlocuite cu amendamentele la regulile II-1/1 și II-1/8-1 din Convenție prevăzute în anexa la prezenta rezoluție;
3. STABILEȘTE, în conformitate cu articolul VIII(b)(vi)(2)(bb) din Convenție că amendamentele menționate se vor considera ca fiind acceptate la 1 iulie 2019 cu excepția cazului în care, până la această dată, mai mult de o treime din Guvernele contractante la Convenție sau Guvernele contractante ale căror flote comerciale reprezintă nu mai puțin de 50% din tonajul brut al flotei comerciale mondiale au notificat Secretarului general obiecțiile lor la aceste amendamente;
4. INVITĂ Guvernele contractante la Convenție să ia notă că, în conformitate cu articolul VIII(b)(vii)(2) din Convenție, amendamentele vor intra în vigoare la 1 ianuarie 2020, după acceptarea lor în conformitate cu paragraful 3 de mai sus;
5. SOLICITĂ Secretarului General, în conformitate cu articolul VIII(b)(v) din Convenție, să transmită copii certificate ale prezentei rezoluții și ale textului amendamentelor cuprinse în anexă tuturor Guvernelor contractante la Convenție; și

6 SOLICITĂ, DE ASEMENEA, Secretarului General să transmită copii ale acestei rezoluții și ale anexei sale membrilor Organizației care nu sunt Guverne contractante la Convenție.

*ANEXA*

*la Rezoluția MSC.436(99)*

**AMENDAMENTE LA CONVENȚIA INTERNAȚIONALĂ DIN 1974 PENTRU OCROTIREA VIEȚII OMENEȘTI PE MARE, AȘA CUM A FOST AMENDATĂ**

**CAPITOLUL II-1**

**CONSTRUCŢIE - STRUCTURĂ, COMPARTIMENTARE ŞI STABILITATE, MAŞINI ŞI INSTALAŢII ELECTRICE**

**PARTEA A**

**GENERALITĂŢI**

**Regula 1- Aplicare**

1. După paragraful 1.1 existent, se inserează următoarele noi paragrafe 1.1.1 și 1.1.2:

„1.1.1 Dacă nu se prevede în mod expres altfel, părțile B, B-1, B-2 și B-4 ale prezentului capitol se aplică numai navelor:

.1 al căror contract de construcție se încheie la 1 ianuarie 2020 sau după această dată; sau

.2 a căror chilă, în lipsa unui contract de construcție, este pusă, sau care se află într-un stadiu similar de construcție la 1 iulie 2020 sau după această dată; sau

.3 a căror livrare se realizează la 1 ianuarie 2024 sau după această dată.

* + 1. Dacă nu se prevede în mod expres altfel, pentru navele care nu intră sub incidența dispozițiilor subparagrafului 1.1.1, dar construite la 1 ianuarie 2009 sau după această dată, Administrația trebuie:

.1 să se asigure că sunt respectate cerințele părților B, B-1, B-2 și B-4 care sunt aplicabile conform capitolului II-1 din Convenția internațională din 1974 pentru ocrotirea vieții omenești pe mare, așa cum a fost amendată prin rezoluțiile MSC.216 (82), MSC.269(85) și MSC.325(90); și

 .2 să se asigure că sunt respectate cerințele regulilor 8-1.3 și 19-1.”

2 Paragraful 1.3.4 existent se elimină.

3 Paragraful 2 existent se înlocuiește cu următorul:

„2 Dacă nu se prevede în mod expres altfel, pentru navele construite înainte de 1 ianuarie 2009, Administrația trebuie:

.1 să se asigure că sunt respectate cerințele aplicabile conform prevederilor capitolului II-1 din Convenția internațională din 1974 pentru ocrotirea vieții omenești pe mare, așa cum a fost amendată prin rezoluțiile MSC.1(XLV), MSC.6(48), MSC.11(55), MSC.12(56), MSC.13(57), MSC.19(58), MSC.26(60), MSC.27(61), Rezoluția 1 a Conferinței SOLAS din 1995, MSC.47(66), MSC.57(67), MSC.65(68), MSC.69(69), MSC.99(73), MSC.134(76), MSC.151(78) și MSC.170(79); și

.2 să se asigure că sunt respectate cerințele regulilor 8-1.3 și 19-1.”

**PARTEA B-1**

**STABILITATE**

**Regula 8-1 -** **Capabilitățile sistemului și informații operaționale la navele de pasageri după un accident de inundare**

4 Textul existent al regulii 8-1 se modifică după cum urmează :

 **„1 Aplicare**

Navele de pasageri având lungimea așa cum este definită în regula II-1/2.5, de 120 m sau mai mult sau având trei sau mai multe zone verticale principale, trebuie să respecte dispozițiile prezentei reguli.

**2 Disponibilitatea sistemelor principale în caz de inundare**

O navă de pasageri trebuie să fie proiectată astfel încât sistemele specificate în regula II-2/21.4, să rămână operaționale, atunci când un singur compartiment etanș al navei, oricare ar fi el, este supus inundării.

**3** **Informații operaționale, după inundare în cazul unui accident**

3.1 În scopul furnizării de informații operaționale comandantului pentru întoarcerea în condiții de siguranță în port în situația unei inundări datorate unei avarii, navele de pasageri, așa cum se specifică în paragraful 1, trebuie să aibă:

 .1 un calculator pentru stabilitate la bord; sau

 .2 asistență de la uscat,

pe baza liniilor directoare elaborate de Organizație.

3.2 Navele de pasageri construite înainte de 1 ianuarie 2014 trebuie să fie conforme cu dispozițiile paragrafului 3.1 nu mai târziu decât la prima inspecție de reînnoire după 1 ianuarie 2025.”

**CAPITOLUL IV**

**RADIOCOMUNICAȚII**

 **PARTEA A**

**GENERAȚITAȚI**

**Regula 2 – Termeni și definiții**

5 În paragraful 1, sub-paragraful .16 existent se modifică și se adaugă un nou subparagraf .17, după cum urmează:

„.16 *Identitățile Sistemului mondial pentru caz de sinistru și pentru siguranța navigației pe mare (GMDSS*) înseamnă identitatea serviciilor maritime mobile, indicativul de apel al navei, identitățile serviciului mobil prin satelit recunoscut și identitatea numărului de serie care poate fi transmis prin echipamentul navei și utilizat pentru identificarea navei.

.17 *Serviciul mobil prin satelit recunoscut* înseamnă orice serviciu care operează printr-un sistem prin satelit și este recunoscut de către Organizație pentru a fi utilizat în Sistemul mondial pentru caz de sinistru și pentru siguranța navigației pe mare (GMDSS).”

**PARTEA C**

**CERINȚE PENTRU NAVĂ**

**Regula 7 – Instalația radio: Generalități**

1. În paragraful 1, subparagraful .5 existent se modifică după cum urmează:

„.5 o instalație radio pentru recepția informațiilor privind siguranța maritimă prin intermediul sistemului de apel în grup lărgit al unui serviciu mobil prin satelit recunoscut, dacă nava este angajată în voiaje în zona maritimă A1 sau A2 sau A3, dar în care nu este asigurat un serviciu internațional NAVTEX. Totuși, pot fi exceptate de la această cerință navele angajate exclusiv în voiaje în zonele unde este asigurat un serviciu de informații pentru siguranța maritimă prin telegrafie cu imprimare directă HF și care sunt dotate cu echipament capabil să recepționeze aceste informații.”

**Regula 8 – Instalația radio: Zona maritimă A1**

1. În paragraful 1, subparagraful .5 existent se modifică după cum urmează:

„.5 fie printr-un serviciu mobil prin satelit recunoscut; această cerință poate fi
îndeplinită de:

.5.1 o stație terestră de navă; sau de

.5.2 radiobaliza pentru localizarea sinistrelor prin satelit (EPIRB) cerută de regula 7.1.6, fie prin instalarea ei aproape de locul din care se efectuează în mod normal navigația, fie cu activare de la distanță din acest loc.”

**Regula 9 – Instalația radio: Zonele maritime A1 și A2**

8 În paragraful 1, subparagraful .3.3 existent se modifică după cum urmează:

 „.3.3 printr-un serviciu mobil prin satelit recunoscut, cu o stație terestră de navă.”

9 În paragraful 3, subparagraful .2 existent se modifică după cum urmează:

 „. 2 o stație terestră de navă pentru un serviciu mobil prin satelit recunoscut.”

**Regula 10 - Instalația radio: Zonele maritime A1, A2 și A3**

10 În paragraful 1, partea introductivă a subparagraful .1 existent se modifică după cum urmează:

 „.1 o stație terestră de navă capabilă să lucreze cu un serviciu mobil prin satelit recunoscut:”.

11 În paragraful 1, subparagraful .4.3 existent se modifică după cum urmează:

 „.4.3 printr-un serviciu mobil prin satelit recunoscut cu o stație terestră de navă suplimentară.”

12 În paragraful 2, subparagraful .3.2 existent se modifică după cum urmează:

 „.3.2 printr-un serviciu mobil prin satelit recunoscut cu o stație terestră de navă; și”.

**Regula 12 – Ascultarea**

13 În paragraful 1, subparagraful .4 existent se modifică după cum urmează:

„.4 pentru semnalele de alarmare în caz de sinistru de la coastă la navă prin satelit, dacă nava, în conformitate cu cerințele regulii 10.1.1, este dotată cu o stație terestră de navă pentru un serviciu mobil prin satelit recunoscut.”

**Regula 13 - Surse de energie**

14 În paragraful 2, cuvântul „Inmarsat” se elimină din a doua frază.

**APENDICE**

**CERTIFICATE**

**LISTA ECHIPAMENTULUI PENTRU** **SIGURANŢA NAVEI DE PASAGERI**

**(FORMULAR P)**

15 În secțiunea 3, descrierea existentă a punctului 1.4 se modifică după cum urmează:

„Stație terestră de navă pentru un serviciu mobil prin satelit recunoscut”.

**LISTA ECHIPAMENTULUI PENTRU CERTIFICATUL DE SIGURANŢĂ RADIO PENTRU NAVA DE MARFĂ (FORMULAR R)**

16 În secțiunea 2, descrierea existentă a punctului 1.4 se modifică după cum urmează:

„Stație terestră de navă pentru un serviciu mobil prin satelit recunoscut”.

**LISTA ECHIPAMENTULUI PENTRU CERTIFICATUL DE SIGURANŢĂ PENTRU NAVA DE MARFĂ (FORMULAR C)**

17 În secțiunea 3, descrierea existentă a punctului 1.4 se modifică după cum urmează:

„Stație terestră de navă pentru un serviciu mobil prin satelit recunoscut”.